ఉళవర్కరై నియోజకవర్గంలో ఉద్రిక్తతచెన్నై, జూలై 1 (ఆంధ్రజ్యోతి): కేంద్రపాలిత ప్రాంతం పుదుచ్చేరిలో అధికార పార్టీకి, లెఫ్ట్నెంట్ గవర్నర్కు మధ్య దూరం పెరుగుతోంది. ఇప్పటికే సీఎం నారాయణసామి వైఖరిని లెఫ్ట్నెంట్ గవర్నర్ కిరణ్బేడీ తప్పు బట్టడం, ఆమెకు వ్యతిరేకంగా సీఎం వ్యాఖ్యల నేపథ్యంలో ఉప్పునిప్పులా ఉన్న సచివాలయం - రాజ్భవన్ సంబంధాలు శనివారం మరింత ఉద్రిక్తంగా మారాయి. ప్రభుత్వానికి, స్థానిక ప్రజా ప్రతినిధులకు సమాచారం ఇవ్వకుండా కిరణ్బేడీ పుదుచ్చేరిలోని అనేక ప్రాంతాల్లో పర్యటిస్తూ స్వచ్ఛభారత్ కార్యక్రమంలో వీధులను శుభ్రం చేస్తున్నారు. శనివారం ఉదయం ఉళవర్కరై అసెంబ్లీ నియోజకవర్గ పరిధిలోని పిచ్చైవీరన్పేట, టీచర్స్ కాలనీలో ఉన్న ఓ మైదానానికి ఆమె, విద్యార్థులతో సైకిల్ ర్యాలీ నిర్వహించారు. ఆ తర్వాత విద్యార్థులు, రాజ్భవన్ సిబ్బందితో కలిసి మైదానాన్ని శుభ్రంచేసే పనిలో నిమగ్నమయ్యారు. ఈ సమాచారంతో కాంగ్రెస్ ఎమ్మెల్యే ఎంఎన్ బాలన్ తన అనుచరులతో కలిసి మైదానానికి చేరుకుని కిరణ్బేడీ చేపట్టిన పారిశుధ్య పనులను అడ్డుకున్నారు. దీంతో రాజ్భవన్ సిబ్బందికి, ఆయనకు మధ్య వాగ్వాదం జరిగింది. అంతేకాకుండా మైదానాన్ని శుభ్రం చేయకుండా కాంగ్రెస్ కార్యకర్తలు అడ్డుకున్నారు. ఈ మైదానం ఐదేళ్ళుగా అపరిశుభ్రంగానే ఉందని, ఇంతకాలం మీరు ఎక్కడికి వెళ్లారంటూ ఆమెను నిలదీశారు. రాజ్భవన్ సిబ్బంది సర్దిచెప్పినా ఎమ్మెల్యే అనుచరులు శాంతించలేదు.
ulavarkarai niyojakavargamlo udriktatachennai, juulai 1 (aandhrajyoti): kendrapalita praantam puducherilo adhikara paarteeki, leftnent gavarnarku madhya dooram perugutondi. ippatike cm narayanasami vaikharini leftnent gavarnar kiranbedi tappu battadam, aameku vyatirekamgaa cm vyaakhyala nepathyamlo uppunippula unna sachivalayam - rajbhavan sambandhaalu sanivaaram marinta udriktamgaa marai. prabhutvaaniki, sthaanika praja pratinidhulaku samacharam ivvakunda kiranbedi puducheriloni aneka praantaallo paryatistuu swachchabharat kaaryakramamlo veedhulanu subhram chestunnaru. sanivaaram udayam ulavarkarai assembley niyojakavarga paridhilooni pichiviraneppeta, teachers kaalaneelo unna oo maidaanaaniki aame, vidyaarthulatho saikil ralli nirvahinchaaru. aa tarvaata vidyaarthulu, rajbhavan sibbandito kalisi maidaanaanni shubhramchese panilo nimagnamayyaaru. ee samaachaaramtho congress emmelye mn balan tana anucharulatho kalisi maidaanaaniki cherukuni kiranbedi chepattina paarisudhya panulanu addukunnaru. deentho rajbhavan sibbandiki, aayanaku madhya vaagwaadam jarigindi. antekakunda maidaanaanni subhram cheyakunda congress kaaryakartalu addukunnaru. ee maidanam aidellugaa aparisubhramgaane undani, intakaalam meeru ekkadiki vellaarantuu aamenu niladeesaaru. rajbhavan sibbandi sardicheppinaa emmelye anucharulu saantinchaledu.